CELEX: 32015D1570
Language: ro
Date: 2015-09-18 00:00:00
Title: Decizia (UE) 2015/1570 a Consiliului din 18 septembrie 2015 de stabilire a poziției care urmează să fie adoptată în numele Uniunii Europene în cadrul Consiliului pentru comerțul cu servicii al Organizației Mondiale a Comerțului cu privire la aprobarea tratamentelor preferințiale notificate de membrii OMC, alții decât Uniunea și statele membre ale acesteia, în ceea ce privește serviciile și prestatorii de servicii din țările membre cel mai puțin dezvoltate, privind aplicarea unor măsuri, altele decât cele descrise la articolul XVI din GATS

22.9.2015   
            
            
               RO
            
            
               Jurnalul Oficial al Uniunii Europene
            
            
               L 245/6
            
         DECIZIA (UE) 2015/1570 A CONSILIULUI
   din 18 septembrie 2015
   de stabilire a poziției care urmează să fie adoptată în numele Uniunii Europene în cadrul Consiliului pentru comerțul cu servicii al Organizației Mondiale a Comerțului cu privire la aprobarea tratamentelor preferințiale notificate de membrii OMC, alții decât Uniunea și statele membre ale acesteia, în ceea ce privește serviciile și prestatorii de servicii din țările membre cel mai puțin dezvoltate, privind aplicarea unor măsuri, altele decât cele descrise la articolul XVI din GATS
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 și articolul 207 alineatul (4) primul paragraf, coroborate cu articolul 218 alineatul (9),
   având în vedere propunerea Comisiei Europene,
   întrucât:
   
               (1)
            
            
               Articolul IX din Acordul de la Marrakech de instituire a Organizației Mondiale a Comerțului (OMC) stabilește, între altele, procedurile pentru derogarea de la obligațiile impuse membrilor OMC prin acordul respectiv sau prin acordurile comerciale multilaterale în anexele 1A, 1B sau 1C la acordul respectiv și anexele acestora.
            
         
               (2)
            
            
               În 2011 s-a solicitat o derogare prin care membrilor OMC să li se permită să acorde un tratament preferențial serviciilor și prestatorilor de servicii din țările membre cel mai puțin dezvoltate (denumite în continuare „țările membre LDC”), fără a acorda același tratament serviciilor similare și prestatorilor de servicii similari din toate celelalte țări membre ale OMC, derogând, în mod excepțional, de la obligația care decurge din articolul II alineatul (1) din Acordul General privind Comerțul cu Servicii (GATS). Poziția Uniunii în sprijinul respectivei derogări a fost adoptată prin Decizia 2012/8/UE (1) a Consiliului.
            
         
               (3)
            
            
               La 17 decembrie 2011, Conferința ministerială a OMC a adoptat o decizie de autorizare a membrilor OMC să acorde un astfel de tratament preferențial serviciilor și prestatorilor de servicii din țările membre LDC pentru o perioadă de 15 ani. În conformitate cu respectiva decizie, membrii OMC care acordă un tratament preferențial urmează să prezinte o notificare Consiliului pentru comerțul cu servicii (CTS), iar acordarea unui tratament preferențial în raport cu aplicarea unor măsuri, altele decât cele descrise la articolul XVI din GATS, urmează să facă obiectul aprobării de către CTS în conformitate cu procedurile sale.
            
         
               (4)
            
            
               În decizia sa din 7 decembrie 2013, Conferința ministerială a OMC a reiterat cerința privind aprobarea de către CTS cu privire la aplicarea de măsuri, altele decât cele descrise la articolul XVI din GATS.
            
         
               (5)
            
            
               Aprobarea tratamentelor preferințiale notificate de membrii OMC, alții decât Uniunea și statele membre ale acesteia, cu privire la serviciile și prestatorii de servicii din țările membre LDC, este în interesul obiectivelor de dezvoltare ale Uniunii și contribuie la încheierea unei părți din negocierile privind serviciile din Agenda de dezvoltare de la Doha.
            
         
               (6)
            
            
               Este oportun, prin urmare, să se stabilească poziția care urmează să fie adoptată în numele Uniunii în cadrul CTS privind aprobarea tratamentului preferențial notificat de către membrii OMC, alții decât Uniunea și statele membre ale acesteia, cu privire la serviciile și prestatorii de servicii din țările membre LDC referitor la aplicarea unor măsuri altele decât cele descrise la articolul XVI din GATS,
            
         ADOPTĂ PREZENTA DECIZIE:
   Articolul 1
   Poziția Uniunii în cadrul CTS este de a sprijini aprobarea tratamentului preferențial notificat de către membrii OMC, alții decât Uniunea și statele membre ale acesteia, cu privire la serviciile și prestatorii de servicii din țările membre LDC referitor la aplicarea unor măsuri, altele decât cele descrise la articolul XVI din GATS, în conformitate cu Decizia din 7 decembrie 2013 a Conferinței ministeriale a OMC.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 18 septembrie 2015.
      
         
            Pentru Consiliu
         
         
            Președintele
         
         C. DIESCHBOURG
      
   
   
      (1)  Decizia 2012/8/UE a Consiliului din 14 decembrie 2011 de stabilire a poziției care urmează a fi adoptată de către Uniunea Europeană în cadrul Conferinței ministeriale a Organizației Mondiale a Comerțului în ceea ce privește o cerere de derogare în vederea acordării unui tratament preferențial serviciilor și prestatorilor de servicii din țările cel mai puțin dezvoltate (JO L 4, 7.1.2012, p. 16).